**Մարզպետի տեղակալ Լևոն Սարգսյանը մասնակցել է մարդու պապիլոմավիրուսային վարակի դեմ պատվաստումների հետ կապված հարցերի քննարկմանը 25.01.2018**

Հունվարի 25-ին մարզպետի տեղակալ Լևոն Սարգսյանը մասնակցել է մարզպետարանում տեղի ունեցած խորհրդակցությանը, որի ընթացքում քննարկվել են մարդու պապիլոմավիրուսային վարակի /ՄՊՎ/ դեմ պատվաստումների հետ կապված հարցեր: Բացելով խորհրդակցությունը՝ Լևոն Սարգսյանը կարևորել է պատվաստումների արդյունավետ իրականացումը ազգաբնակչության առողջության առաջնային պահպանման տեսանկյունից, նշել, որ գործընթացի հսկողությունը մարզպետարանի մշտական ուշադրության կենտրոնում է: Շեշտելով, որ ցանկացած գործընթացում առաջին հերթին կարևոր են մասնագիտական կարծիքները, և հարցը վերաբերում է հետագայում ավելի առողջ սերունդ ունենալուն, մարզպետի տեղակալը խորհրդակցության մասնակիցներին հրավիրել է ակտիվ քննարկման: